অশান্তি থামাতে গিয়ে দাসপুরে আক্রান্ত পুলিশ, ফাটল মাথা, ভাঙল গাড়ি

দাসপুর: মদ্যপ যুবকদের গন্ডগোল থামাতে গিয়ে আক্রান্ত পুলিশ (Daspur Attacks on Police)। উত্তেজিত জনতা ভেঙে দিল পুলিশ গাড়ি, মাথা ফাটল পুলিশ কর্মীর। মঙ্গলবার রাতেই গ্রেফতার করা হয়েছে ১৪ জনকে। ঘটনা পশ্চিম মেদিনীপুরের (Paschim Medinipur) দাসপুর থানার (Daspur Police Station) সাগরপুর (Sagarpur) এলাকায়। দাসপুর এলাকায় চলছিল পুজো। আর সেখানেই মদ্যপ অবস্থায় বেশ কয়েকজন গন্ডগোল শুরু করেন। বিবাদ চলতে চলতে তা বিশাল আকার ধারণ করে ,ঘটনাস্থলে যায় দাসপুর থানার পুলিশ। ঘটনার খবর পেয়ে উপস্থিত হয় দাসপুর থানার পুলিশ। পরিস্থিতি নিয়ন্ত্রণ আনার চেষ্টা করে পুলিশ। আর ঠিক সেই সময় এক যুবক মন্দিরের আটচালাতে পড়ে যায়। ওই যুবককে পুলিশ মেরেছে বলে একাবাসী ধরে নেয়। উত্তেজিত জনতার হাতে আক্রান্ত হয় পুলিশ।

মঙ্গলবার দাসপুর থানার (Daspur Police Station) সাগরপুর (Sagarpur) এলাকায় বিশেষ পুজো চলছিল। এলাকার মদ্যপ যুবক আচমকাই গন্ডোগোল বাঁধায়। মুহূর্তের মধ্যে পরিস্থিতি উত্তপ্ত হয়ে ওঠে। ঘটনাস্থলে যায় দাসপুর থানার পুলিশ। আর ঠিক সেই সময় এক যুবক মন্দিরের আটচালাতে পড়ে যায়। গ্রামের বেশ কিছুজনের দাবি ওই যুবককে পুলিশ মেরেছে আর সেই কারণেই পড়ে গিয়েছে। ওই ব্যক্তির চিকিৎসার জন্য পাঠানো হয়েছে কলকাতায়। অপরদিকে পুলিশের দাবি, নিজেদের মধ্যে গন্ডগোল করতে গিয়েএই পরিণতি হয়েছে। এলাকার পুজো দেখতে আসা মানুষ পুলিশকে ঘিরে ফেলে,শুরু হয় পুলিশের সঙ্গে তুমুল ধস্তাধস্তি। অশান্তি চরমে পৌঁচ্ছায়।

আরও পড়ুন: বিশ্বভারতীর নতুন উপাচার্য প্রবীর কুমার ঘোষ

অভিযোগ, পুলিশ কর্মীর মাথা ফাটিয়ে দেয় উত্তেজিত জনতা। আহত হন দাসপুর থানার আরও এক অফিসার। আহত পুলিশ কর্মী ঘাটাল মহকুমা হাসপাতালে (Ghatal Sub Divisional Hospital) চিকিৎসাধীন। অকথ্য ভাষায় গালিগালাচ দেওয়া হয় পুলিশকে। এমনকি পুলিশ গাড়ি ও ভেঙে দেওয়া হয়। ঘটনায় উপস্থিত হয় পুলিশ ব্যাপক বাহিনী। পরিস্থিতি সামল দিতে নামানো হয় RAF। ঘটনা স্থলে উপস্থিত হয় ঘাটাল মহকুমা পুলিশ আধিকারিক ঘাটাল সার্কেল ইন্সপেক্টর , ওসি দাসপুর, ওসি ঘাটাল। পরিস্থিতি বুঝে রাতেই এলাকা থেকে গ্রেফতার করা হয় ১৪ জনকে। এলাকায় রয়েছে বিশাল পুলিশ বাহিনী, ঘটনায় রীতিমতো চাঞ্চল্য ছড়িয়েছে এলাকায়।

অন্য খবর দেখুন